 Wasiirka wasaaradda Horumarinta maalilyadda Jamhuuriyadda Somaliland, Mudane Yuusuf Maxamed Cabdi oo sharraxaad ka bixiyey natiijada kasoo baxday kulanka dhexmaray xukuumadda iyo guddida ganacsatada, ayaa sheegay in kulankaasi guul iyo is af-garad kusoo dhammaaday, waxana uu yidhi, Somaliland waxa caado u ahayd inaynu wax walba ku dhammaysanno wada-hadal, ganacsataduna waa dadkii dalkan dhisay ee cashuurta bixiya ee mudan in la dhegaysto oo la tixgeliyo, sidaas darteed wax walba waxannu ku dhammaynay wada-hadal iyo is afgarad, madaxweynahaanna na hoggaaminayey. 